hu hu hu hu hu hu hu hu hu hu hu hu hu hu hu hu hu fr hu hu en en en it hu en de en hu en hu hu hu hu hu en en en fr en en en it en en hu en hu en hu pt en en sv hu hu en en en hu hu hu hu hu hu en hu ru hu uk hu hu en en hu hu hu hu hu en nl hu bg de sk de ru zh hu hu hu ca hu hu es hu hu hu hu hu hu hu ca hu hu hu hu hu hu hu hu en hu hu hu hu hu hu hu da en en hu en fr cs hu en en hu hu en en hu hu en en hu en it hu hu hu en hu hu hu it en hu hu hu en hu hu en ceb hu hu de en hu hu eu en en hu ru en hu hu fr en nl hu de en it hu de hu hu en hu en hu en en hu hu en hu hu en en it hu nl hu hu en hu de en it hu hu en it hu en en it hu en hu hu pl es hu hu hu en sk hu hu de en hu hu hu de sk hu en en hu hu en ca hu hu hu en hu hu hu en it hu hu hu hu hu hu hu hu hu hu hu hu hu hu en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Mr. Peabody és Sherman kalandjai – Wikipédia
Rocky és Bakacsin kalandjai (1959-1964)
Mr. Peabody és Sherman show (2015-)
Az Egyesült Királyságban 2014. február 7-én, az Egyesült Államokban 2014. március 7-én, Magyarországon 2014. március 13-án mutatták be a mozikban.
A történet az 1960-ban indult amerikai Rocky és Bakacsin kalandjai-n alapszik, amelynek szegmense a Peabody valószínűtlen történelme, és amelyben egy szuper okos kutya, és barátja, egy kisfiú visszautaznak a múltba, a történelem nagy eseményeihez.
A történet középpontjában Mr. Peabody, a világ legokosabb személye (aki történetesen egy kutya) áll. A film bemutatja, Mr. Peabody miként fogadja örökbe Shermant, az átlagos emberkisfiút, akivel, Peabody saját találmányán, a Voltkomppal, egy különleges időgéppel, a két kalandor izgalmas utazásokat tesz a múltba, hogy megismerjék a történelem nagy eseményeinek háttereit. A dolgok akkor vesznek váratlan fordulatot, mikor Sherman hibájából a Voltkomp meghibásodik, és veszélybe kerül az egész téridő-kontinuum, Peabody pedig élete talán legnehezebb kihívásával találja szemben magát – vajon belőle válhat-e jó szülő?
Ez a szakasz egyelőre üres vagy erősen hiányos. Segíts te is a kibővítésében!
Egy intelligens beszélő kutya, sikeres üzletember, feltaláló, Nobel-díjas tudós, ínyenc és kétszeres olimpiai bajnok. Ő találja fel a Voltkompot, egy időgépet, mellyel fogadott fiával, Shermannal rendszeresen visszautazik a múltba.
Mr. Peabody örökbefogadott fia. Az eredeti sorozatban Mr. Peabody Sherman tulajdonosa.
Egy okos, 8 éves kislány, Sherman osztálytársa. Kezdetben nehezen viseli el Sherman társaságát, mi több, ellenségnek tekinti, ám idővel igaz barátra talál benne. Az eredeti sorozatban nem szerepel.
Penny szülei. Kettejük közül Paul temperamentumos, míg Patty optimista. Mindketten végtelenül szeretik a lányukat, és mindig kiállnak mellette, akármilyen helyzetről legyen szó.
Rosszindulatú gyámügyi ellenőr, aki meglehetősen kritikus szemmel figyeli Mr. Peabody gyámságát Sherman fölött.
Sherman iskolájának kissé együgyű, jámbor igazgatója.
A világhírű festőművésznek Mr. Peabody a közeli barátja, akinek sokat segít találmányai megreparálásában.
A görögök rettenthetetlen vezére a trójai háborúban, kegyetlen harcos ugyan, de a szíve mégis vajból van.
Da Vinci híres olajfestményének modellje. Kevesen tudják, hogy a festményen megejtett mosolyát Mr. Peabody páratlan humorának köszönheti.
A híres tudós szintén Mr. Peabody jó barátja (csak kameoszerepe van).
Ifjú egyiptomi uralkodó, Penny lehetséges férje.
Francia uralkodóhölgy, aki megszállottan rajong az édességekért.
A francia forradalom vezetője, egyike Mr. Peabody fő ellenségeinek.
Kameószerep, Mr. Peabody barátja.
Kameószerep, Sherman első baseballmeccsénél láthatjuk.
Kameószerep, elnöki kegyelemben részesíti Peabodyt a film végén.
Kameószerep, ő tanítja meg Shermant írni és olvasni.
Kameószerep, elnöki kegyelemben részesíti Peabodyt.
Kameószerep, zenélni tanítja Shermant.
Kameószerep, Peabody egyik ellensége.
Kameószerep, elnöki kegyelemben részesíti Peabodyt.
Egyike Peabody tudós barátainak.
Harcos a trójai háborúban.
Harcos a trójai háborúban.
Mr. Peabody találmánya, egy mesterséges intelligenciájú időgép, ami női géphangon beszél. Rendelkezik továbbá álcázóképességgel, illetve utasait az adott korhoz illő, megfelelő öltözékkel látja el, hogy azok ne keltsenek feltűnést a korban, amiben járnak. Az is kiderül, hogy a Voltkomp csak olyan időállományba enged elutazni, ahol az időutazó még nem élt.
A gyámügyi tárgyalást vezető bíró, aki nagylelkűen engedélyezi Sherman adoptálását Mr. Peabody számára.
Járőr New York utcáin.
Rob Minkoff rendező jó pár évvel korábban tervbe vetette Mr. Peabody és Sherman kalandjainak egész estés mozifilmjét. Legelsőnek 2003-ban vetette fel az ötletet, és ideiglenes szerződést kötött a Sprocketdyne Entertainment és Bullwinkle Studios-szal egy élőszereplős/animációval ötvözött Mr. Peabody és Sherman film elkészítésére, amelyet minden bizonnyal ő rendezett volna. A produkció becsődölt, és a film nem készült el.[2]
2006-ban Minkoff csatlakozott a Dreamworks-höz, akikkel megállapodott a film számítógép-animációs feldolgozásában. Andrew Kurtzman írta meg a forgatókönyvet, Minkoff pedig elfoglalta a rendezői széket, és teljes gőzerővel folyamatba helyezte a film munkálatait.[3]
A film eredeti szereposztásban Robert Downey Jr. szolgáltatta volna Mr. Peabody hangját,[4] ő azonban 2012 márciusában visszavonult a munkálatoktól, a szerepet helyette a Modern családból ismert Emmy-díj-as Ty Burrell vette át. Sherman hangjának, A csodálatos Pókemberben, Peter Parker fiatalkori énjét alakító Max Charles-t választották ki.[5] Stephen Colbert, Leslie Mann, Ariel Winter is csatlakozott a film főszereplőinek gárdájához, valamint a híres történelmi személyek hangjaiként hallható Mel Brooks, Stanley Tucci, Patrick Warburton, Lake Bell, Zach Callison, és Dennis Haysbert.[6]
Egy rövidfilm készült a DreamWorks Animation gyártásában, melynek címe: Rocky és Bakacsin új kalandja, mely a Rocky és Bakacsin kalandjai című televíziós rajzfilmsorozaton alapul. A rövidfilmet Gary Trousdale, a Szépség és a Szörnyeteg társrendezője jegyzi, producere Nolan Cascino, forgatókönyvírója Thomas Lennon és Robert Garant. Ebben a rövidfilmben Rocky hangját June Foray, Bakacsin hangját pedig Tom Kenny kölcsönzi. A rövidfilm a mozifilm előtt lett volna látható, de végül nem valósult meg. Ennek helyében a Majdnem otthon című rövidfilm volt látható, mely egyben az első előzetese is a Végre otthon című egész estés animációs filmnek. A fent említett rövidfilm a Mr. Peabody és Sherman kalandjai Blu-Ray kiadványába kerül.
Mel Brooks-nak ez volt a második DreamWorks Animation-os filmje. Az első az Egyiptom hercege (1998) volt.
Patty Peterson szerepére Ellie Kemper, Michelle Trachtenberg, Tina Fey, Elizabeth Banks és Meryl Streep is jelölt volt.
Paul Peterson szerepére Jack Coleman, Damian Lewis és Jason Segel is jelölt volt.
Agamemnón király szerepére Dominic Purcell, Jamie Bamber, Karl Urban és Nathan Fillion is jelölt volt.
Edwina Grunion szerepére Rosie O'Donnell, Octavia Spencer és Bernadette Peters is jelölt volt.[7]
HBO, HBO Comedy, HBO 2, Super TV2, Mozi+, TV2 Kids, PRIME, Minimax
↑ Jancsó Orsolya. „Te ölted meg a mozit”, PC World, Project 029 Media & Communications Kft., 2015. augusztus 6., 74. oldal. ISSN 1785-4717 (Hozzáférés ideje: 2015. augusztus 24.)
↑ Ball, Ryan. „A CG Mr. Peabody Will Travel in Feature”, 2003. június 10. (Hozzáférés ideje: 2013. március 10.)
↑ „DreamWorks Animation and Director Rob Minkoff Team Up to Bring 'Mr. Peabody & Sherman' to the Big Screen”, 2006. szeptember 15.. [2013. december 15-i dátummal az eredetiből archiválva] (Hozzáférés ideje: 2013. március 10.)
↑ Breznican, Anthony: EXCLUSIVE: Robert Downey Jr. to star in 'Peabody and Sherman' for DreamWorks Animation. Entertainment Weekly, 2011. január 17. (Hozzáférés: 2011. január 17.)
↑ „DreamWorks Animation Announces Feature Film Release Slate Through 2014”, 2011. március 8. (Hozzáférés ideje: 2013. március 10.)
↑ McClintock, Pamela. „Stephen Colbert, Allison Janney Join Voice Cast of 'Mr. Peabody & Sherman' (Exclusive)”, 2012. június 11. (Hozzáférés ideje: 2012. június 12.)
↑ Mr. Peabody és Sherman kalandjai/Trivia
Mr. Peabody és Sherman kalandjai a Facebookon
Mr. Peabody és Sherman kalandjai a PORT.hu-n (magyarul)
Mr. Peabody és Sherman kalandjai az Internetes Szinkronadatbázisban (magyarul)
Mr. Peabody és Sherman kalandjai az Internet Movie Database-ben (angolul)
Mr. Peabody és Sherman kalandjai a Rotten Tomatoeson (angolul)
Mr. Peabody és Sherman kalandjai a Box Office Mojón (angolul)
Mr. Peabody és Sherman kalandjai a Metacritic oldalon (angolul)
Mr. Peabody és Sherman kalandjai a FilmKatalogus.hu-n (magyarul)
Mr. Peabody és Sherman kalandjai a TV Tropes oldalon (angolul)
Mr. Peabody és Sherman kalandjai a Magyarszinkron.hu-n (magyarul)
Tematikus Mr. Peabody & Sherman wiki (angolul)
Tematikus Mr. Peabody & Sherman (film) wiki (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mr._Peabody_és_Sherman_kalandjai&oldid=24575678”
Utoljára szerkesztve 2022. január 12., 23:29-kor
A lap utolsó módosítása: 2022. január 12., 23:29
A lap szövege CC BY-SA 3.0 alatt érhető el, ha nincs külön jelölve.